كيكة البرتقال بصلصة البرتقال
المقادير
٥ بيض و٣/٤ ك سكر و١ ك زيت و ٣/٤ ك عصير برتقال و ٢ كوب طحين و١ م ك بيكنك باودر و رشة ملح و برش برتقال ما يعادل برتقالتين
بالنسبة للعصير اني راح استعمل العصير الصناعي وانتو براحتكم تكدرون تعصرون برتقال وتستعملوا ما كو اشكال او اي عصير عدكم اذا البرتقال غير متوفر
بالنسبة للسكر المقادير الاصلية هي ١ ك سكر اني قللت لان ما احب الكيك حلو كلش خاصة اني راح اضيف عصير صناعي ويكون حلو مو مثل الطبيعي و راح اضيف صوص للكيكة وهذا هم حلو لان بس سكر لهذا قللت وانتوا براحتكم تريدون تخلون ١ ك او ٣/٤ ك من السكر
صلصة البرتقال
مقاديرها ١/٢ كوب سكر باودر و ملعقتين ماء وبرش برتقال يخلط سوية بالبداية اضيف ملعقة واخلط واذا شفت المزيج ثخين اضيف ملعقة واخلط واذا صار خفيف ضيفوا سكر بودرة وتكدرون بدل الماء تضيفون عصير بس يصير حلو ...... شمس